Magelana galinago

La Magelana galinago (Gallinago magellanica) estas eta fortika vadbirdo de la familio de Skolopedoj, kaj ordo de Ĥaradrioformaj.HBW and BirdLife International (2022) Handbook of the Birds of the World and BirdLife International digital checklist of the birds of the world. Version 6b. Disponebla ĉe  alirita la 5an de Decembro, 2022 Ĝi troviĝas en Argentino, Ĉilio, Urugvajo, kaj insuloj Malvinoj.Clements, J. F., T. S. Schulenberg, M. J. Iliff, T. A. Fredericks, J. A. Gerbracht, D. Lepage, S. M. Billerman, B. L. Sullivan, kaj C. L. Wood. 2022. The eBird/Clements checklist of birds of the world: v2022. Elŝutita el  alirita la 10an de Novembro, 2022

Taksonomio kaj sistematiko
La taksonomia historio de la amerikaj galinagoj de la genro Gallinago estas komplika. Kio estas nun la Magelana galinago estis iam traktita kiel subspecio de la ordinara galinago (G. gallinago), poste kiel samspecifa kun tiuj kiuj estas nuna la Sudamerika galinago (G. paraguaiae) kaj la Anda galinago (G. andina), kaj poste kiel samspecifa nur kun la Sudamerika galinago. La Sudamerika Klasigkomitato de la American Ornithological Society, la International Ornithological Committee (IOC), kaj la Clements taksonomio traktas ĉiujn el ili kiel apartaj specioj. Tamen la referencverko de BirdLife International nome Handbook of the Birds of the World (HBW) retenas la Magelanan kaj la Sudamerikan galinagojn kiel subspecioj de tio kion ili nomas Sudamerika galinago, kun la dunomo G. paraguaiae.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Julio 2022. A classification of the bird species of South America. American Ornithological Society.  Alirita la 24an de Julio, 2022

Tiu artikolo sekvas la difinon de IOC kiel monotipa G. magellanica, nome Magelana galinogo.

Aspekto
La vizaĝo de la Magelana galinago havas klaran sunbrunecon kaj pli malhelbrunajn striojn. Ĝiaj supraj partoj havas kompleksan modelon de simple blankeca, sablokolora, ruĝeca kaj nigra koloroj sur bruna fono. Ĝia brusto havas fajnan vermikuladon kaj ĝiaj flankoj havas malhelan kaj helan striecon. La supra surfaco de sia vosto estas rufeska kun neregulaj strioj kaj blankaj pintoj. Ĝi havas longan, dikan, senbrilan rozkolorecan bekon kun nigra pinto. Ĝiaj kruroj estas flavecaj.Van Gils, J., P. Wiersma, G. M. Kirwan, P. C. Rasmussen, and P. F. D. Boesman (2021). Magellanic Snipe (Gallinago magellanica), version 1.0. In Birds of the World (P. C. Rasmussen, Editor). Cornell Lab of Ornithology, Ithaca, NY, USA.  Alirita la 8an de Decembro, 2022

Distribuado kaj habitato
La Magelana galinago troviĝas el nordcentra Ĉilio kaj nordokcidenta Argentino suden en Fajrolandon kaj ankaŭ sur la Malvinoj. Ĝi atingas Urugvajon for de la reprodukta sezono. Ĝi loĝas en diversaj malsekaj ĝis humidaj pejzaĝoj inkluzive de pampoj, torfejoj, inunditaj stepoj, tufherboj, randoj de marĉoj kaj foje marĉaj arbaroj.

Referencoj

 Hayman, Marchant kaj Prater, Shorebirds 

 Eksteraj ligiloj 

Kategorio:Galinagoj
Kategorio:Birdoj de Sudameriko